hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy oc hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Եվրոպական երիտասարդական ցանցին միանալով՝ մեծ ներդրումներ են ակնկալվում
Բանախոսները ողջունեցին ծրագիրը, բարձր գնահատականներ հնչեցրին արված աշխատանքի վերաբերյալ, հույս հայտնեցին, որ մեծ արդյունքներ են սպասվում ապագայում, անդրադարձան երիտասարդության հարցերին, կարևորեցին վերջիններիս ներուժի բացահայտմանն ու կարողությունների զարգացման համար ձեռնարկված միջոցառումները:
Փոխըմբռնման հուշագրեր վավերացվեցին Գյումրու քաղաքապետարանի և ԵՆԿ ՀԿ-ի, ինչպես նաև Սպիտակի համայնքապետարանի և ԵՆԿ ՀԿ-ի միջև` Գյումրի և Սպիտակ համայնքների 12-18 տարեկան պատանիներին կրթական և երիտասարդական ծառայությունների տրամադրման վերաբերյալ։
Գյումրու փոխքաղաքապետ Ռուբեն Սանոյանն ասաց, որ համայնքապետարանի կողմից ԵՆԿ-ին անվարձահատույց շենք է տրամադրվել 8 տարի ժամկետով, ընտրել են այն թաղամասը, որտեղ շատ են խոցելի երիտասարդները, բարեկարգվելու է տարածքը, և համայնքը պատրաստ է իր վրա վերցնել «Երիտասարդների տան» կոմունալ ծախսերը, որը տարեկան կազմում է 600-700 հազար դրամ, որպեսզի շահառու՝ 12-18 տարեկան 600 և ավել երիտասարդների կրթական, սոցիալական, ժամանցային ու զարգացման ուղղությամբ աշխատանքները կազմակերպվեն հավուր պատշաճի: Սպիտակի համյանքապետարանը ևս տարածք է տրամադրել՝ նման կենտրոն հիմնելու համար և նույնպես հանձն են առել իրենց վրա վերցնել գործունեության հետ կապված ծախսերը՝ սկսած 2 աշխատակցի աշխատավարձերից, վերջացրած կոմունալ ծախսերը:
«Շրջապատը» ԵՆԿ ՀԿ նախագահ Արթուր Նաջարյանից հետաքրքրվեց արդյունքներից: «Հատկապես պետական գերատեսչությունների կողմից մեծ հետաքրքրություն կա բաց երիտասարդական աշխատանքը որպես մոդել ունենալու: Սա ծրագրի հաջողված կողմերից մեկն է: Բացի այս, նաև տեղական իշխանություների կողմից հետաքրքրությունն ու մասնակցությունը՝ բաց երիտասարդական կենտրոնների հիմնման առումով, որն ապահով տարածք է, որն հասանելի է մարգինալ խմբերի երիտասարդների և պատանիների համար և ամենակարևորը՝ կենտրոնի շուրջ համախմբվում են ոչ թե զարգացած պատանիները, այլ կենտրոնն է իր ծառայություններով դեպի թաղեր գնում»,- ասաց Արթուր Նաջարյանը: Ըստ նրա, շատ դեպքերում սոցիալապես ծանր պայմաններում գտնվողների ծնողները չեն պատկերացնում, թե ինչպես կազմակերպել իրենց երեխաների կրթական, մասնագիտական կողմնորոշման հարցերը, անհատական զարգացումները, ժամանցի ճիշտ կազմակերպումը: Եվ այս բացը լրացնելու համար է, որ կենտրոնն ինքն է գնում թաղեր, որպեսզի շահառուներին ավելի հասանելի դառնա:
Հարցին, թե ներկայում չափելի՞ է, օրինակ, Գյումրու երիտասարդության կարիքները, պատասխանեց.  «Առհասարակ, երբ խոսում ենք զբաղվածության կամ ժամանցի մասին, սա նկատի չունի սրճարաններ կամ ժամանցային վայրերի հասանելիության մասին: Խոսում ենք առհասարակ երիտասարդի ինքնառեալիզացվելու, յուրացվելու տարածքների մասին: Եվրոպական տարբեր երկրներում կան համայնքային երիտասարդական կենտրոններ, որոնք ապահով տարածք են, հագեցած բոլոր հնարավոր միջոցներով՝ երաժշտական, սպորտային, կրթական… Սա կենտրոն է, որն ամբողջովին բավարարում է ցանկացած կարիք, օգնում է կողմնորոշվելու, գնահատելու սեփական կարիքները, հնարավորություն է տալիս ինքնուրույն որոշում կայացնելու, ընտրություն կատարելու, ինքնակայացման, ինքնաբացահայտման հիանալի հնարավորություն է: Եվ հիմա «Երիտասարդների տունը» փորձում է այդ մոդելով աշխատել, միայն թե առայժմ փոքր թվաքանակով ու քիչ հնարավորություններով: Եվ, բացի այս, այստեղ հաշվի է առնվել նաև մենթալիտետը»:
Ըստ Ա. Նաջարյանի, այս պահին Հայաստանում ամենաարդիականը երիտասարդության մասին օրենք ունենալն է: Ստացվել է, որ մեր երկրում չնայած կարևորվում է երիտասարդությունը, սակայն ոլորտը չի կառավարվում օրենքներով: Ներկայում այս ուղղությամբ քայլեր են ձեռնարկվում նոր կառավարության կողմից:
Երիտասարդական աշխատանքի միջազգային ցանցին անդամակցելով, այն հնարավորություն կտա հասանելի դարձնել այնպիսի միջոցառումներ, որոնք մինչ այժմ Հայաստանը չի ունեցել: Սա լուրջ ֆինանսական ներդրման մասին է խոսում, որովհետև շատ լուրջ երիտասարդական միջոցառումները, որոնք իրականացնում են Եվրոպայում, կսկսեն անցկացնել նաև Հայաստանում, իսկ սա ենթադրում է մեծ թվով այցելուներ, տնտեսական զարգացում, տուրիզմի զարգացում:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: